paragraph_text: Mediteran Film Festival je festival dokumentarnog filma koji se svake godine početkom rujna održava u Širokom Brijegu. Na festivalu se natječu autori iz 22 zemlje: Albanije, Alžira, BiH, Cipra, Crne Gore, Egipta, Francuske, Grčke, Hrvatske, Italije, Izraela, Libanona, Libije, Malte, Maroka, Monaka, Sirije, Slovenije, Španjolske, Tunisa i Turske. Glavna nagrada na festivalu je Grand Prix, a dodjeljuje se i Posebna nagrada žirija, te Nagrada publike. Svaki nagrađeni autor, uz novčanu nagradu, dobiva i skulpturu Kristalni projektor. Osnivači Mediteran Film Festivala su Tomislav Topić (direktor) i Robert Bubalo (producent). Glasnogovornica MFF-a je Ivana Medić.